Клодин Елф
Из „Странникът и розата“

Превод от френски: Кирил Кадийски, 2004

chitanka.info

А аз ти казвам — любовта отива по-далече от самата

любов и че изгнанието е пропукването между теб и мен.

Ти вече знаеше, че някогашната жена е

онази същата жена, готова да започне отначало.

Разказвах ти за вечното търпение на есента

и за очакването на зората; ти отвръщаше с любов и нощи.

И аз ти казах: някакво дърво успяло е да пусне корен

в наште сенки

и клоните му плодове ще носят и сезони.

Човек с цветчета тайнствени, в самия себе си бе длъжен

да се гмурнеш,

жената да откриеш там, отворена като морето.

Познавах тоя мъж, отдавна в мен зарит,

да дреме в мойте слабини, изгарящи за оран.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.